*VEGA præsenterer:*

**EDM-maestro kravler gennem mørkets tætte tåge**

*Når mørket er faldet på og indhyller de Københavnske gader i en kold, tung tågedis, buldrer Dangers bas frem i Lille VEGA den. 20. februar.*

Altid bag den uhyggelige, anime-inspirerede maske med de gennemborende, glødende øjne gemmer den franske dj Franck Rivoire sig. Indhyllet i mystik og tåge. Danger er udsprunget af en gren af filmisk EDM, som et genfærd, der kravler gennem en tæt jungle af tung og skælvende bas.

Et årti efter debut-ep’en, *09/14 2007* udgav Danger endelig sit debutalbum *太鼓* (udtales ”Taiko”) sidste år. Albummet er lydbilledet til en fiktiv tegneseriefilm, som ruller for øjnene og kravler ind under huden.

I historien om uskyld og vold er mystiske Danger hovedkarakteren på *太鼓,* der sniger sig rundt i nattens mulm og mørke. Det er både hårdt og brutalt, men også fantastisk og episk, som kun et soundtrack kan være.

Dangers inspiration er hentet i hans barndom: ”*As a child, I grew up sitting in front of a computer by myself. That is where I learnt about music; playing video games and watching endless reruns of cartoons and American TV shows. Television gave me shelter when I was alone, nursed me with Hollywood’s mythologies.*

Det hemmelige og gådefulde har altid været en del af Dangers æstetik, forklarer han: *I think as each one of us interprets music differently. I consider my artwork with the same approach. I don’t think about a story. These artworks are just fragments of dreams I’ve had. Then with the music, I think everybody could make up their own story. I prefer loose iconic imagery over full-fledged plot-lines [to accomplish] what I want out of the Danger aesthetic/world.*”

**Fakta om koncerten:**

Danger (FR)

Onsdag d. 20. Februar kl. 20.00

Lille VEGA, Enghavevej 40, 1674 København V

Billetpris: 175 kr. + gebyr

Billetsalget starter i dag kl. 10 via vega.dk og Ticketmaster